EkBass/fiwiki-20250220-pages-articles huggingface dataset:
Can’t Rely on You

Can't Rely on You on brittiläisen laulaja-lauluntekijä Paloma Faithin kappale, jonka on sanoittanut Faith sekä amerikkalainen laulaja-lauluntekijä Pharrell Williams. Single, joka tuli saataville 23. helmikuuta 2014, toimii hänen kolmannen, A Perfect Contradiction-studioalbumin johdantosinglenä, joka julkaistiin maaliskuun alussa. Se on saanut jonkinlaista radiosoittoa ja tammikuun viimeisen viikon aikana se liittyi BBC Radio 6 Musicin ohjauslistalle 'B' listalla. Hän esitti kappaleen myös The Graham Norton Showssa 14. helmikuuta 2014. ==Lähteet== Luokka:Vuoden 2014 kappaleet Luokka:Paloma Faithin kappaleet
Eckerö IK

Eckerö IK (EIK) on jalkapalloseura ahvenanmaalaisesta Eckerön kunnasta. Seuran edustusjoukkue pelaa tällä hetkellä Ruotsin 7. divisioonan Upplannin sarjassa kolmatta kauttaan. http://www.laget.se/ECKEROIKH/About == Lähteet == == Aiheesta muualla == *Seuran sivusto Luokka:Suomalaiset jalkapalloseurat Luokka:Eckerö Luokka:Vuonna 1953 perustetut urheiluseurat
She Looks So Perfect

She Looks So Perfect on australialaisen pop rock-yhtye 5 Seconds of Summerin kappale. Sen julkaisi Capitol Records digitaalisesti ladattavana singlenä Australiassa 23. helmikuuta 2014 sekä Euroopassa 23. maaliskuuta 2014. Kappaleeseen liittyvä musiikkivideo julkaistiin 24. helmikuuta 2014. "She Looks So Perfect" pääsi listan kärkeen Australian, Uuden-Seelannin, Irlannin ja Britannian singlelistoilla. Australiassa kappale myi platinaa 70 000 kappaleen myynnillä. ==Lähteet== Luokka:Vuoden 2014 kappaleet Luokka:Australialaiset musiikkikappaleet
I Got U

I Got U on brittiläisen laulaja-lauluntekijä Duke Dumontin kappale, jolla vierailee myös tuottaja Jax Jones. Se julkaistiin hänen tulevan debyyttialbumin toisena singlenä kansainvälisesti 16. maaliskuuta 2014. Kappale pääsi Britannian singlelistan kärkeen. Kappale on myös mukana Now! 87-albumilla. ==Lähteet== Luokka:Vuoden 2014 kappaleet Luokka:Duke Dumontin kappaleet
IF Fram

IF Fram on saltvikiläinen jalkapalloseura. Seura osallistuu Ruotsin 6. divisioonaan, ja on siinä parhaimmillaan sijoittunut vuonna 2004 toiseksi ja 2010 kolmanneksi. Seuran edustusjoukkue liittyi FC Ålandiin vuonna 2013. == Lähteet == == Aiheesta muualla == *Seuran sivusto Luokka:Suomalaiset jalkapalloseurat Luokka:Saltvik Luokka:Vuonna 1922 perustetut urheiluseurat
Braveheart (kappale)

Braveheart on brittiläisen tyttöbändi Neon Junglen kappale. Se julkaistiin 19. tammikuuta 2014 digitaalisesti ladattavana toisena singlenä heidän debyyttialbumiltaan. Kappale on saavuttanut Britannian singlelistalla 4., Irlannin singlelistalla 20. ja Skotlannin singlelistalla 2. sijan. Kappaleeseen liittyvä musiikkivideo, jonka kokonaispituus on kolme minuuttia ja 51 sekuntia, julkaistiin videopalvelu YouTubessa 10. joulukuuta 2013. ==Lähteet== Luokka:Vuoden 2014 kappaleet Luokka:Neon Junglen kappaleet
Trouble (Neon Junglen kappale)

Trouble on brittiläisen tyttöbändi Neon Junglen kappale, jonka RCA Records julkaisi heidän debyyttialbuminsa ensimmäisenä singlenä. Kappaleen ovat tuottaneet CocknBullKid ja Benjamin Berry. "Trouble" julkaistiin 30. elokuuta 2013 ja se debytoi Britannian singlelistan 12. sijalla viikkoa myöhemmin. ==Lähteet== Luokka:Vuoden 2013 kappaleet Luokka:Neon Junglen kappaleet
Jomala IK

Jomala Idrottsklubb r.f. (Jomala IK, JIK) on jomalalainen urheiluseura, jonka lajeja ovat jalkapallo, yleisurheilu, salibandy, suunnistus, maastohiihto ja lentopallo. Seura on perustettu vuonna 1930, ja vuonna 2022 sillä oli 617 jäsentä. Jalkapallossa seuran miesten edustusjoukkue pelaa kaudesta 2019 lähtien miesten Kolmosessa. Kauteen 2013 asti se pelasi nelosessa, jolloin seura voitti oman lohkonsa. == Lähteet == == Aiheesta muualla == * Jomala IK Luokka:Suomalaiset urheiluseurat IK
Sunds IF

Sunds IF (SIF) on sundlainen jalkapalloseura, jonka miesten edustusjoukkue pelasi kauteen 2013 asti miesten kolmosessa, osana SIFFK-joukkuetta. Nykyisin sen edustusjoukkue on osa FC Ålandia. Naisten edustusjoukkue on liitetty Åland Unitediin. Näin ollen SIF vastaa enää omasta junioritoiminnastaan jalkapallossa. == Lähteet == == Aiheesta muualla == * Sunds IF:n virallinen sivusto Luokka:Suomalaiset jalkapalloseurat Luokka:Sund Luokka:Vuonna 1923 perustetut urheiluseurat
Kierikin voimalaitos

Kierikin voimalaitos on Pohjolan Voima Oy:n omistama vesivoimalaitos Iijoessa, Yli-Iissä Oulussa. Joen suulta laskien Kierikki on kolmas voimala. Vuonna 1965 valmistuneen voimalaitoksen putouskorkeus on 18,2 metriä. Laitoksessa on kaksi Kaplan-turbiinia ja kaksi 24 MVA:n generaattoria. Sen teho on 37,5 MW ja vuosituotanto 160 GWh. Voimalaitos on peruskorjattu vuosina 2005–2007. Voimalaitoksen arkkitehtisuunnitelmat on tehnyt arkkitehti Uki Heikkinen. == Lähteet == == Aiheesta muualla == Luokka:Iijoen alaosan alue Luokka:Oulun rakennukset ja rakennelmat Luokka:Pohjolan Voima Luokka:Oulun sillat Luokka:Suomen vesivoimalat Luokka:Suomen padot Luokka:Suomen tieliikennesillat
Madjer

João Víctor Saraiva (s. 22. tammikuuta 1977 Luanda, Angola), tunnetaan paremmin nimellä Madjer, on angolalaissyntyinen portugalilainen beachfutispelaaja, joka edustaa dubailaista Al-Ahlia ja Portugalin beachfutismaajoukkuetta. == Ura == Hän on kuulunut vuodesta 1998 Portugalin beachfutismaajoukkueeseen, jonka riveissä hän on voittanut beachfutiksen MM- kultaa vuosina 2001 ja 2015. Vuoden 2015 kilpailuissa hän oli turnauksen kolmanneksi paras pelaaja ja toiseksi paras maalintekijä. Näin hänet palkittiin Bronze Ballilla ja Silver Shoella. Lisäksi Madjer on saavuttanut kaksi MM-hopeaa vuosilta 2002 ja 2005 sekä viisi MM-pronssia vuosilta 2003, 2004, 2008, 2009 ja 2011. Hänet on palkittu MM-kisoissa kaksi kertaa parhaan pelaajan palkinnolla (Golden Ball) ja hän on voittanut maalikuninkuuden viisi kertaa (Golden Shoe). Vuoden 2015 Euroopan kisoista Bakusta Madjer saavutti pronssia Portugalin kanssa. Madjer on edustanut urallaan kahdeksaa seuraa, jonka riveissä hän on saavuttanut monia liigamestaruuksia. Madjeria pidetään yleisesti yhtenä maailman parhaista beachfutispelaajista. Hänen erikoisuuksiaan ovat loistavat akrobaattiset potkut, kuten volleyt ja saksipotkut. Hyökkääjän pelipaikalla pelaava Madjer on 194 senttimetriä pitkä. Hänen taiteilijanimensä Madjer tulee hänen ihailemansa takavuosien algerialaisjalkapalloilijan Rabah Madjerin mukaan. Luokka:Portugalilaiset beachfutispelaajat Luokka:Vuonna 1977 syntyneet Luokka:Elävät henkilöt
Jeanne (televisionäytelmä)

Jeanne on suomalainen televisionäytelmä vuodelta 1967. Se on Jorma Kaparin suomennos ja Timo Bergholmin ohjaus italialaisen Luigi Lunarin näytelmästä, joka kertoo Jeanne d’Arcin viimeisestä illasta vankikopissa ennen teloitusta. Ranskan kuningas Kaarle VII ja englantilaisten sotajoukkojen johtaja Warwick yrittävät kumpikin saada marttyyrikuolemaa odottavan Orléansin neitsyen osaksi omia valtapelejään.L. N.: Pyhä Johanna italialaisittain, Apu 22/1967. Viitattu 26.4.2014. ==Rooleissa== ==Lähteet== Luokka:Suomalaiset televisioelokuvat Luokka:Suomalaiset näytelmiin perustuvat elokuvat Luokka:Vuoden 1967 suomalaiset elokuvat
Radik Ahmethanov

Radik Ahmethanov (, s. 26. heinäkuuta 1986 Surgut, Neuvostoliitto) on venäläinen futsalpelaaja ja jalkapalloilija, joka edustaa futsalissa Futsal- liigassa pelaavaa Sievi FS:ia ja jalkapallossa Kakkosessa pelaavaa FC YPA:a. Ahmethanov on voittanut Sievi Futsalin riveissä maali- ja pistepörssin kerran. Hän on 179 senttimetriä pitkä ja painaa 72 kiloa. == Lähteet == * http://www.soccerway.com/players/radik-akhmetkhanov/188598/ Luokka:Venäläiset futsalpelaajat Luokka:Venäläiset jalkapalloilijat Luokka:Vuonna 1986 syntyneet Luokka:Elävät henkilöt
Ricardinho (futsalpelaaja)

Ricardo Filipe da Silva Braga (s. 3. syyskuuta 1985) tunnetaan paremmin nimillä Ricardinho tai O Mágico, on portugalilainen futsalpelaaja, joka edustaa espanjalaista Inter Movistaria. Hän on pelipaikaltaan laitapelaaja. Ricardinholla on pituutta vain 164 senttimetriä. Ricardinho on valittu vuoden Futsalpelaajaksi ennätykselliset viisi kertaa: vuosina 2010, 2014, 2015, 2016 ja 2017. Hän on voittanut Benfican paidassa Portugalin mestaruuden viisi kertaa ja Espanjan mestaruuden viidesti Interin kanssa. Ricardinho on voittanut UEFA Futsal Cup kolmesti (2010 Benficassa ja Intersissä 2017 ja 2018). Vuonna 2000 hän sai pronssia lajin MM-kisoissa vain 15-vuotiaana. Portugalin maajoukkueessa Ricardinho on voittanut Euroopan mestaruuden vuonna 2018. Ricardinho valittiin tuolloin myös turnauksen parhaaksi pelaajaksi ja hän oli turnauksen paras maalintekijä. 2016 MM-kisoissa Ricardinho palkittiin parhaana maalintekijänä. Vuoden 2007 MM-kilpailuissa, joissa Portugali sijoittui neljänneksi, Ricardinho valittiin turnauksen parhaaksi pelaajaksi. == Lähteet == Luokka:Portugalilaiset futsalpelaajat Luokka:Vuonna 1985 syntyneet Luokka:Elävät henkilöt
Kun ympäri käydään...

Kun ympäri käydään… on suomalainen televisionäytelmä vuodelta 1967. Sen on dramatisoinut Erkki Wessman amerikkalaisen O. Henryn novellin pohjalta. Tarinassa toisiinsa kyllästyneet mies ja vaimo yrittävät saada eroa toisistaan, ja rauhantuomari alkaa järjestellä asiaa omintakeisella tavallaan.Kun ympäri käydään… TV2 20.30, Katso 24/1967. Viitattu 26.4.2014. ==Rooleissa== ==Lähteet== Luokka:Suomalaiset televisioelokuvat Luokka:Suomalaiset näytelmiin perustuvat elokuvat Luokka:Vuoden 1967 suomalaiset elokuvat
A Town Called Paradise

A Town Called Paradise on Tiëston viides studioalbumi ja sen ilmestymispäivä oli 13. kesäkuuta 2014. Singleinä albumilta on julkaistu Red Lights ja Wasted. Suomessa A Town Called Paradise ylsi Suomen virallisen listan sijalle 34. Suomen singlelistalla Red Lights oli sijalla 11 ja Wasted myös sijalla 11. == Kappaleet == # # # # # # # # # # # # # # === Deluxe version bonuskappaleet === # * # # # == Arvostelut == * Metacritic: 51/100Metacritic aggregate * Allmusic: Allmusic review * Los Angeles Times: Los Angeles Times == Aiheesta muualla == * Tiëston viralliset sivut * Red Lights -musiikkivideo * Wasted-musiikkivideo == Lähteet == Luokka:Tiëston albumit Luokka:Vuoden 2014 albumit
Hyvää iltaa, sota

Hyvää iltaa, sota on suomalainen televisionäytelmä vuodelta 1966. Sen on Aristofaneen Lysistrate-näytelmän pohjalta muokannut ja ohjannut Jarmo Nieminen. Näytelmä ensiesitettiin Yle TV2 -verkossa 19. huhtikuuta 1966.Hyvää iltaa, sota. Katso 25/1967. Viitattu 26.4.2014. ==Rooleissa== ==Lähteet== Luokka:Suomalaiset televisioelokuvat Luokka:Suomalaiset näytelmiin perustuvat elokuvat Luokka:Vuoden 1966 suomalaiset elokuvat Luokka:Yle TV2:n televisio- ohjelmat
Firenzeläinen tragedia

Firenzeläinen tragedia on Mainos-TV:n tv-teatterin televisionäytelmä vuodelta 1967. Ville-Veikko Salmisen ohjaama näytelmä perustuu Henri Pignet’n sovitukseen Oscar Wilden renessanssiaikaan sijoittuvasta kolmiodraamasta A Florentine Tragedy (1895).Anna Kerttu Wiik: Firenzeläinen tragedia. Katso 32/1967. Viitattu 26.4.2014. ==Rooleissa== ==Lähteet== Luokka:Suomalaiset televisioelokuvat Luokka:Suomalaiset näytelmiin perustuvat elokuvat Luokka:Vuoden 1967 suomalaiset elokuvat
Marte, dio della guerra

Marte, dio della guerra (”Mars, sodan jumala”) on vuonna 1962 valmistunut italialainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Marcello Baldi. Sen pääosaa, sodanjumala Marsia esittää yhdysvaltalainen Roger Browne. ==Juoni== Talbian kuningas Cronos kukistaa kaupunkia piirittävän vihollisen Juppiterin lähettämän Mars-jumalan avulla. Tämä rakastuu kauniiseen Dafneen ja saa Juppiterilta luvan jäädä maan päälle tavallisena miehenä. Mars yrittää vapauttaa Venuksen temppeliin suljetun Dafnen, mutta Venuksen ja julman sotapäällikkö Anteroksen juonet estävät hänen aikeensa. Dafne tuomitaan uhrattavaksi puuhirviö Pergantille ja saa surmansa Anteroksen keihäästä. Myötätunnon liikuttama Juppiter herättää Dafnen henkiin ja sallii rakastavaisten nousta Olympokselle. ==Näyttelijät== == Tuotanto == Marte, dio della guerra on kuvattu Totalscope- laajakangastekniikalla Eastmancolor-väreissä Incir De Paolisin studiolla Roomassa. Se on pienellä budjetilla toteutettu absurdi fantasiaseikkailu, jota on syystäkin verrattu samaan aikaan tehtyyn Vulcano, figlio di Gioveen. Marsia esittää molemmissa elokuvissa robocopmainen Roger Browne. Erikoistehosteiden tekijäksi mainitaan eräissä lähteissä nuori Carlo Rambaldi. == DVD-julkaisut == Elokuvan laajakangasversio on saatavilla italialaisen GG Home Videon DVD- julkaisuna, joka sisältää vain italiankielisen ääniraidan. == Lähteet == == Aiheesta muualla == * Luokka:Italialaiset fantasiaelokuvat Luokka:Italialaiset seikkailuelokuvat Luokka:Vuoden 1962 italialaiset elokuvat
Mykkiin kivet

Mykkiin kivet on Parikkalassa Kesusmaan kylässä sijaitseva suuri siirtolohkareryhmä. Lohkareet ovat pegmatiittigraniittia tai graniittia, ja ne ovat todennäköisesti irronneet mannerjäätikön sulamisvaiheessa vajaan kilometrin päässä sijaitsevasta Mykkinmäen kalliorinteestä. Mykkii on murteellinen muoto pyöreää kalliota tai mäkeä tarkoittavasta sanasta mykkiö tai mykkiä. Kivien nimi tulee mahdollisesti lähellä sijaitsevasta Mykkinmäen eli pyöreän mäen nimestä. Limittäin kasautuneitten lohkareitten väliin on jäänyt luolamaisia käytäviä, joita paikalliset asukkaat käyttivät kansanperinteen mukaan piilopaikkana isonvihan vuosina. == Lähteet == * Willimiehen jäljillä-blogi 13.8.2013 : Parikkala / Mykkiin kivet == Aiheesta muualla == Luokka: Parikkala Luokka:Suomen siirtolohkareet
Il conquistatore di Corinto

Il conquistatore di Corinto (”Korintin valloittaja”; , ”Korintin taistelu”, ) on vuonna 1961 valmistunut italialais-ranskalainen seikkailuelokuva. Tyylilajiltaan historia-aiheista peplumia edustavan elokuvan on ohjannut Mario Costa. Sen pääosia näyttelevät Jacques Sernas ja Geneviève Grad. ==Juoni== Kenturio Caius Vinicius lähetetään vuonna 146 eaa. Korinttiin estämään aikhaialaisliiton kapinan Roomaa vastaan. Caius haavoittuu taistelussa ja piiloutuu roomalaisia kannattavan Callicratesin luokse. Roomaa vastustavan Critolauksen tytär Hebe rakastuu Caiukseen, mikä tekee Callicratesin vaimon Artimeden mustasukkaiseksi. Artimede paljastaa Caiuksen ja Hebe lupaa mennä naimisiin korinttilaisten komentajan Diaeuksen kanssa pelastaakseen rakastettunsa. Callicrates vapauttaa Caiuksen, joka yrittää estää Korintin tuhon. Roomalaiset hyökkäävät kaupunkiin ja Caius pelastaa Heben. ==Näyttelijät== ==Tuotanto== Il conquistatore di Corinto on kuvattu Euroscope- laajakangastekniikalla Eastmancolor-väreissä. Sen ulkomaille viety versio on lyhennetty 105 minuutista 78 minuuttiin. Taistelukohtaukset on kuvattu samaan aikaan Troijan urhojen kanssa tai lainattu Carlo Ludovico Bragaglian Hannibalista. Elokuva on värikäs pukudraama, joka ei kohoa tyylilajinsa keskitason yläpuolelle. Sen puutteita ovat jäykkä sankaripari sekä historiallinen asenne, jonka mukaan Korintin tuhonneet roomalaiset ovat tarinan sankareita. Näyttelijöistä erottuvat elokuvan roistoa esittävä John Drew Barrymore sekä roomalaista terminaattoria muistuttava Gordon Mitchell. ==DVD-julkaisut== Il conquistatore di Corinto on saatavilla espanjalaisen Filmaxin hyvälaatuisena DVD:nä, joka sisältää espanjan- ja englannikieliset ääniraidat. Saksalainen julkaisu on pelkästään saksankielinen. ==Lähteet== ==Aiheesta muualla== * Luokka:Italialaiset historialliset seikkailuelokuvat Luokka:Ranskalaiset seikkailuelokuvat Luokka:Vuoden 1961 italialaiset elokuvat Luokka:Vuoden 1961 ranskalaiset elokuvat
Huttumalja

Huttumalja on Uukuniemellä Paakalammen salolla sijaitseva mannerjään vetäytyessä syntynyt suppa eli harjukuoppa joka on halkaisijaltaan 60 metriä ja syvyydeltään 25 metriä. Huttumaljan lähiympäristössä on myös muita kooltaan pienempiä suppia. Supat syntyivät soran alle hautautuneen suuren jäälohkareen sulamisen seurauksena. == Lähteet == * Parikkalan retkikohteet ja reitit Luokka: Parikkala Luokka:Suomen luonnonnähtävyydet Luokka:Suomen supat
FC Åland

FC Åland on sundilainen jalkapalloseura, joka muodostui vuonna 1992 IF Finströms Kamraternan ja Sunds IF:n liittäessä miesten edustusjoukkueensa yhteen. Tuolloin joukkueen nimi oli SIFFK. Joukkue saavutti nykyisen muotonsa vuonna 2012, kun myös Hammarlands IK sekä IF Fram liittivät myös miesten joukkueensa SIFFK:n kanssa yhteen. Joukkueen nimi vaihdettiin tällöin FC Ålandiksi. SIFFK pelasi miesten kolmosessa kauteen 2013 asti. Vuonna 2014 FC Åland aloittaa varsinaisen toimintansa, pelaamalla miesten kolmosessa. Joukkueeseen ei kuulu naisten edustusta. == Lähteet == == Aiheesta muualla == * FC Ålandin virallinen sivusto Åland, FC Åland, FC Luokka:Sund
Punamultalukko

Punamultalukko on Kangasalan Vehoniemenharjulla sijaitseva mannerjään vetäytyessä syntynyt, noin 40 metriä syvä suppa, eli harjukuoppa, joka on luultavasti pohjoismaiden suurin. Kangasalla sijaitsee myös muita suuria suppia, kuten Väärälukko, Mustalukko ja Isolukko. Näistä ainoastaan Isolukko sijaitsee luonnonsuojelualueella. Punamultalukon alueelle on jo pitkään suunniteltu luonnonsuojelualuetta, mutta perustaminen on viivästynyt, koska lähistölle on ollut suunnitteilla Tampereen ja Valkeakosken seudun tekopohjavesihankkeeseen liittyviä tekopohjavesikaivoja ja vesijohtolinjoja. Supat syntyivät soran alle hautautuneen suuren jäälohkareen sulamisen seurauksena. == Lähteet == * Retkipaikka.fi 25.1.2014 : Kangasalan punamultalukko on valtava suppa * Yle uutiset 15.3.2013 : Punamultalukko halutaan rauhoittaa Tavaselta Luokka: Kangasalan luonto Luokka:Suomen luonnonnähtävyydet Luokka:Suomen supat Luokka:Saarikylät
Lawrence M. Krauss

pienoiskuva|Lawrence M. Krauss vuonna 2013. Lawrence Maxwell Krauss (s. 27. toukokuuta 1954) on yhdysvaltalainen teoreettinen fyysikko ja kosmologi. Hänet tunnetaan tieteen yleistajuistamisen kannattajana ja tieteellisenä skeptikkona sekä työstään taikauskon ja uskonoppien vaikutuksen vähentämiseksi populaarikulttuurissa. Krauss on myös kirjoittanut useita menestyskirjoja, kuten The Physics of Star Trek ja Universumi tyhjyydestä. Hänen uusin kirjansa on The Greatest Story Ever Told—So Far: Why Are We Here?. Krauss toimi aiemmin myös professorina Arizonan osavaltionyliopistossa, mutta jätti tehtävänsä seksuaalista häirintää koskevien syytösten tultua julki vuonna 2018. Yliopiston tekemä selvitys vahvisti Kraussin syyllistyneen sopimattomaan käytökseen ollessaan sen palveluksessa.Lawrence Krauss violated ASU sexual harassment policies, investigation shows The State Press == Lähteet == ==Aiheesta muualla== *Kraussin internetsivut *Kraussin ja filosofi Julian Bagginin ajatustenvaihto filosofian ja tieteen suhteesta The Guardianissa Luokka:Ateismiaktivistit Luokka:Humanistit Luokka:Yhdysvaltalaiset fyysikot Luokka:Kosmologit Luokka:Yhdysvaltalaiset skeptikot Luokka:Vuonna 1954 syntyneet Luokka:Elävät henkilöt
Marcello Baldi

Marcello Baldi (1. elokuuta 1923 Telve, Trento – 22. heinäkuuta 2008 Rooma) oli italialainen elokuvaohjaaja ja käsikirjoittaja. Baldi keskeytti yliopisto- opintonsa siirtyäkseen elokuva-alalle ja työskenteli aluksi dokumenttiohjaajien Antonio Covin ja Vincenzo Sorellin sekä Romolo Marcellinin assistenttina. Hän teki Vatikaanin uutiskatsauksia ja lyhytelokuvia sekä työskenteli Alessandro Blasettin ja Lionello De Felicen apuohjaajana. Baldin ensimmäinen pitkä elokuva oli vuoristokiipeilijöistä kertova dokumentti Italia K2 (1955). Myöhemmin hän ohjasi etupäässä vähäpätöisiä tilaustöitä sekä laati käsikirjoitukset kahteen Vittorio Cottafavin ja Antonio Leonviolan peplum- elokuvaan. Uransa loppuvaiheessa Baldi työskenteli televisiossa. ==Elokuvia== * Herkuleen kosto, 1960 (käsikirjoittaja) * Maciste ja manalan valtiatar, 1961 (käsikirjoittaja) * Marte, dio della guerra, 1962 (ohjaaja ja käsikirjoittaja) ==Lähteet== ==Aiheesta muualla== * Elonet: Marcello Baldi * Internet Movie Database: Marcello Baldi Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1923 syntyneet Luokka:Vuonna 2008 kuolleet
Katajanokanluoto

Katajanokanluoto (myös Katajanokankari, ) on pieni saari Helsingin edustalla Katajanokan ja Suomenlinnan välissä. Luoto on noin 95 metriä pitkä kaakko–luode-suunnassa ja leveimmillään 65 metriä leveä. Lähimmät muut saaret ovat Ryssänsaari noin 540 metriä länsilounaaseen sekä Lonna noin 800 metriä eteläkaakkoon. == Rakennukset ja historia == Saarella on Konstantin Kiseleffin piirtämä, vuonna 1876 rakennettu kaksikerroksinen päärakennus. Se on rakennushistoriallisesti suojeltu vuonna 2007. Rakennuksen alkuperäinen tarkoitus oli toimia luotsivartiotupana. Luotsipäivystys saarella loppui noin vuonna 1910. Saarella sijaitsi aiemmin myös hiilivarasto vuodelta 1883 sekä suurempi 250 neliön varasto 1900-luvulta. Saarta ja sen varastoja käytettiin luotsitoimen teknisen kaluston varastona 1980-luvulle saakka. Vanhempi varasto purettiin 1990-luvun puolessa välissä ja uudempi varasto tuhoutui tulipalossa vuonna 2002. Saarella sijaitsee nykyisin vuonna 2011 peruskorjatun päärakennuksen lisäksi rysävarasto ja puucee. Saarelle ei kulje juoksevaa vettä eikä sähköä, ja se on kaavoitettu virkistysalueeksi. Saaren pitkäaikainen omistaja, yrittäjä Mika Norringin yritys Suomen Lohitukku Oy (vuodesta 2013 eteenpäin nimellä FC Renska Oy) osti saaren valtionyhtiö Kapiteelilta 1,4 miljoonalla markalla vuonna 2001. Vuonna 2017 saari asetettiin myyntiin, ja sen lähtöhinnaksi arvioitiin noin miljoona euroa. Myöhemmin hinta aleni noin 500 000 euroon tarjouskauppamenettelyn seurauksena, sillä saaren omistanut FC Renska Oy oli ulosotossa. Syyskuussa 2019 Helsingin ulosottovirasto myi saaren kiinteistöyritys P.W. Brandt Oy:lle 375 000 eurolla. Norringin mielestä hinta oli liian alhainen, ja hän yritti valittaa kaupasta Helsingin käräjäoikeuteen. Käräjäoikeus ei kuitenkaan käsitellyt valitusta, sillä se saapui myöhässä. Katajanokanluoto avattiin yleisölle 3. heinäkuuta 2020. Saarelle liikennöidään yhteysaluksella Kauppatorin Kolera- altaalta. Saarella sijaitsevassa kahvila-ravintolassa tarjoillaan gourmet- pizzaa, pientä suolaista ja makeaa, sekä kuumia ja kylmiä juomia. Koko saari on anniskelualuetta. == Tulipalo vuonna 2002 == Kesällä 2002 saarella sattui tulipalo. Museovirasto arvioi palon jälkeen, että rakennuksen sisätilat olivat osin palautettavissa, mutta julkisivut ja katto jouduttiin rakentamaan uudelleen. Rakennus peruskorjattiin myöhemmin Museoviraston tukemana. Saaren omistaja Mika Norring tuomittiin tulipaloon liittyen lokakuussa 2007 törkeästä petoksen yrityksestä ja yllytyksestä törkeään vahingontekoon. Hän oli Helsingin hovioikeuden mukaan tilannut saaren tuhopolton kahdelta muulta henkilöltä.. Ennen Helsingin hovioikeuden päätöstä oli Helsingin käräjäoikeus vapauttanut Norringin kaikista syytteistä. Norring haki hovioikeuden täysin päinvastaiseen päätökseen valituslupaa korkeimmasta oikeudesta, mutta valituslupaa ei myönnetty. == Lähteet == == Aiheesta muualla == * Katajanokanluodon internetsivut * *Wikimapia: Katajanokanluoto * Vieraittemme "silmänruokaa", Helsingin Sanomat, 26.08.1939, nro 228, s. 10, Kansalliskirjaston digitaaliset aineistot Luokka:Helsingin saaret Luokka:Katajanokka
James Corden

James Kimberley Corden, OBE (s. 22. elokuuta 1978 Lontoo) on englantilainen näyttelijä, koomikko, käsikirjoittaja ja juontaja. == Ura == Corden voitti vuonna 2012 Tony-palkinnon parhaasta miesnäyttelijän suorituksesta näytelmässä, roolistaan näytelmässä One Man, Two Guvnors. Suoritus osoittautui lopulta myös Cordenin kansainväliseksi läpimurroksi. Corden on käsikirjoittanut sekä näytellyt vuosina 2007–2010 BBC:n Gavin ja Stacey -draamakomediasarjassa, josta hän sai parhaan komedianäyttelijän BAFTA- palkinnon. Vuosina 2013–2014 hän näytteli komediasarjassa Väärät miehet. Hän on isossa roolissa Disneyn vuoden 2014 lopulla ensi-iltansa saaneessa musikaalielokuvassa Into the Woods, jossa hänen lisäkseen näyttelevät muun muassa Meryl Streep ja Emily Blunt. Vuonna 2019 Corden näyttelee Tom Hooperin ohjaamassa elokuvamusikaalissa Cats. Corden on juontanut vuoden 2015 alusta lähtien Yhdysvalloissa CBS-televisiokanavan The Late Late Show with James Corden -ohjelmaa. Hän korvasi vuoden 2015 alkupuolella The Late Late Show'ta vuosina 2005–2014 juontaneen Craig Fergusonin. == Aiheesta muualla == * * The Late Late Show with James Corden Yle Areenassa Luokka:Englantilaiset näyttelijät Luokka:Englantilaiset teatterinäyttelijät Luokka:Tony-palkinnon saajat Luokka:Vuonna 1978 syntyneet Luokka:Elävät henkilöt
Distanssin paatos

Distanssin paatos (saks. Pathos der Distanz) tai välimatkan tuntemusDeleuze, Gilles: Nietzsche ja filosofia (1962), suom. Tapani Kilpeiläinen, s. 13 on filosofi Friedrich Nietzschen luoma käsite, joka tarkoittaa kriitikon ottamaa etäisyyttä kritiikin kohteeseen. Toisin kuin kaunainen kriitikko, joka pyrkii uudistamaan kritiikin kohteensa sisältä käsin, distanssin paatosta harjoittava kriitikko pyrkii kokonaan hylkäämään kritisoitavan ja luomaan sen tilalle jotain uutta. Esimerkki distanssin paatoksesta on aristokraattien tekemä pesäero rahvaaseen väestöön, mikä toimii Nietzschen mukaan korkeakulttuurin syntymisen lähteenä. ==Lähteet== Luokka:Friedrich Nietzschen filosofia
Telataipaleen kanava

Telataipaleen kanava on avokanava Saimaan Pihlajavedellä. Telataipaleen kanava sijaitsee Sulkavan kunnan kaakkoisosassa, jossa se yhdistää Siikaveden, Taipaleenselän ja Telalahden. Telataipaleen kanavassa ei kulje vesiväylää. Kanavan ylitse kulkee matala vuonna 1962 rakennettu betonisilta, jossa kulkee Sulkavalta Virmutjoelle johtava Seututie 438. Telataipaleen kanava on yksi 1790-luvulla rakennetuista ns. Suvorovin kanavista. Kanavan pituus on 200 metriä. Museovirasto teki Telataipaleen kanavassa arkeologisia kaivauksia ja restaurointitöitä vuosina 2006–2007.Sulkava Telataipaleen kanava 1790-luvulla rakennetun kanavan restaurointitöiden arkeologinen valvonta Museovirasto, Etelä-Saimaa , 26.4.2014 == Lähteet == == Aiheesta muualla == *Museovirasto Telataipaleen kanava *Rajupusuwiki.fi/Telakanava *Kanavien restaurointiprojekti (Museovirasto) Luokka:Suvorovin sotakanavat Luokka:Suur- Saimaan alue Luokka:Sulkavan liikenne Luokka:Pihlajavesi (Saimaa) Luokka:Etelä-Savon nähtävyydet
Porilaisten hauta

thumb|oikea|300px Elfsborgin rykmentin sotilaiden risti tai Porilaisten hauta on Sulkavalla Halttulan kylässä sijaitseva hautamuistomerkki. Kustaa III:n sodan aikana 1788–1790 aikana kaatuneiden Elfsborgin rykmentin ruotsalaisten ja suomalaisten sotilaiden hautapaikan löysi nimineuvos Kaarlo Hämäläinen. Yhdessä Halttulan kyläläisten kanssa hän pystytti hautakummun löytöpaikalle vuonna 1934. Sulkavan Leijonat pystyttivät hautapaikalle 1966 ristin ja aidan; risti paljastettiin 19.6.1966. Nykyisin Sulkavan seurakunta järjestää paikalla hartaustilaisuuden vuosittain heinäkuussa. Sulkavan kirkonkylän kirkkotarhassa sijaitsee toinen Elfsborgin rykmentin sotilaiden hautamuistomerkki, jonka kuninkaallinen Elfsborgin rykmentti pystytti vuonna 1936. == Lähteet == * RajupusuWiki - tietopankki Rantasalmen, Juvan, Joroisten ja Sulkavan kunnan kulttuuri- ja luontoympäristön kohteista : Porilaisten hauta, Halttula * Sulkavan nähtävyyksiä ===Viitteet=== Luokka:Sulkavan nähtävyydet Luokka:Suomen haudat ja hautamuistomerkit Luokka:Kustaa III:n sota
Suomusjärven koulu

Suomusjärven koulu on Salon kouluverkostoon kuuluva koulu Suomusjärven Kitulassa. Se on entisen Suomusjärven kunnan alueella ainoa koulu. Koulussa on luokat 1–6, ja yläaste ja lukio käydään Salossa.Suomusjärven koulu Enimmillään Suomusjärvellä on ollut seitsemän koulua. ==Lähteet== Luokka:Salon peruskoulut Luokka:Suomusjärvi
Syntymäpäivät (televisionäytelmä)

Syntymäpäivät on Yleisradion Televisioteatterin tv-näytelmä vuodelta 1966. Se on Pentti Karhumaan suomennos sekä Matti Tapion tv-sovitus ja -ohjaus Nobel- palkitun Harold Pinterin varhaisesta näytelmästä Syntymäpäiväjuhla (1957).Harold Pinterin ”Syntymäpäivät”, TV1 20.05, Katso 33/1967. Viitattu 26.4.2014. ==Rooleissa== ==Lähteet== Luokka:Suomalaiset televisioelokuvat Luokka:Suomalaiset näytelmiin perustuvat elokuvat Luokka:Vuoden 1966 suomalaiset elokuvat
Kummakivi

Kummakivi on Ruokolahdella Haukonsalossa sijaitseva seitsemän metriä pitkä siirtolohkare, joka lepää kuperalla kallioalustalla niin, että kosketuspintaa on hyvin vähän. Kivi ei kuitenkaan liiku, toisin kuin ihmisvoimin liikuteltavissa olevat kiikkuvat lohkareet. == Kuvaus ja sijainti == Kummakivi on seitsemän metriä leveä ja viisi metriä korkea. Sen on arvioitu painavan noin 500 tonnia. Kallio kiven alla on poikkeuksellisen sileää, ja sen pinta koostuu kivestä sadeveden mukana valuneista mineraaleista. Kiven päällä kasvaa noin 30-vuotias kaksilatvainen mänty. Kummakivi sijaitsee Ruokolahden länsiosassa lähellä Puumalan kunnanrajaa. Sen lähelle johtaa Kummakiventie, jonka varrelta oikealle noin 500 metriä kääntyy kapea hiekkatie. Hiekkatien päässä noin 200 metrin päässä on autojen kääntöpaikka. Kääntöpaikan päässä on polku, joka on merkitty nauhalla. Seuraamalla polkua runsaat 500 metriä päätyy Kummakiven äärelle. == Historia == Geologi Aimo Kejonen arvioi jäämassojen kuljettaneen kiven nykyiselle paikalleen noin 11 000–12 000 vuotta sitten. Lähistöllä on muitakin ilmeisesti samaa alkuperää olevia siirtolohkareita. Kerrotaan, että venäläiset turistit kävivät ihmettelemässä kiveä jo 1800-luvulla. 1900-luvun alkupuolella kiven päälle kerrotaan vieneen tikapuut ja nuorison viettäneen siellä aikaansa. Kummakivi rauhoitettiin vuonna 1962 metsäneuvos Väinö Lagerstedtin aloitteesta. Kummakiven lähistöllä sijaitsee myös 1930-luvulla alueella liikkuneiden metsätyömiesten sammalmättäistä rakentamia sammalsiltoja, joita pitkin pääsee järvessä olevaan saareen. == Lähteet == == Aiheesta muualla == * Luolamiehen blogi 8.7.2012: Kummakivi, Ruokolahti blogspot * Näitä polkuja tallaan blogi 27.5.2017: Kummakivi blogspot Luokka:Ruokolahden luonto Luokka:Suomen siirtolohkareet Luokka:Suomen luonnonmuistomerkit
Sodar

Sodar (lyhenne sanoista sonic detection and ranging) eli äänitutka on akustinen kaukokartoituslaite, jolla mitataan keskimääräis- ja turbulenssisuureiden pystyprofiileja ilmakehän rajakerroksessa. Laitteen mittausalue ulottuu useisiin satoihin metreihin (20–400 m) riippuen mittalaitteen mallista ja ilmakehän tilasta. http://glossary.ametsoc.org/wiki/Sodar AMS Glossary of Meteorology. American meteorological Society Sodaria käytetään tutkittaessa yläpuolisen tuulen nopeutta tai ilmakehän stabiilisuutta (epäsuorasti). Sen sovellukset vaihtelevat laajasti ilmakehän dispersion tutkimuksesta, tuulivoimaloiden sijoituspaikkojen suunnitteluun ja kovan tuulen varoituksiin. ==Toiminta== Sodar-laitteet perustuvat ilmakehän lämpötilan ja tuulen nopeuden vaihtelun aiheuttamaan äänen sirontaan. Laite lähettää pystysuoran äänipulssin ylöspäin ja mittaa paluusignaalin Doppler-siirtymän sekä intensiteetin, joista voidaan saada selville rajakerroksen tuulen nopeus, suunta sekä turbulenttinen luonne. Tuulikentän pystyprofiili pystytään luomaan ottamalla useampia vastaavia mittauksia. http://www.sodar.com/about_sodar.htm Atmospheric Research and Technology, LLC (ART) == Lähteet == Luokka:Meteorologia Luokka:Mittalaitteet
Kunnon sotamies Svejkin seikkailuja

Kunnon sotamies Svejkin seikkailuja on Mainos-TV:n teatteritoimituksen tuottama kymmenosainen televisiosarja, joka ensiesitettiin 1967–1968 ja uusittiin kesällä 1979., Esitystiedot. Viitattu 26.4.2014. Sen on dramatisoinut Veijo Meri tšekkiläisen Jaroslav Hašekin suositusta klassikkoromaanista Kunnon sotamies Švejk. Sarjan ohjasivat Veikko Kerttula ja Pauli Virtanen, ja nimiosaa esittää Matti Varjo.Kunnon sotamies Svejk, 10-osainen tv-sarja, Katso 35/1967. Viitattu 26.4.2014. ==Rooleissa== Useammassa kuin kahdessa sarjan jaksossa esiintyvät seuraavat näyttelijät: ==Lähteet== Luokka:Suomalaiset draamasarjat Luokka:Romaaneihin perustuvat televisiosarjat Luokka:1960-luvun televisiosarjat
NES Remix

NES Remix, tunnetaan Japanissa myös nimellä Famicom Remix, on Nintendon ja Indieszeron yhteistyössä kehittämä kokoelmapeli Wii U:lle. Peli julkaistiin alun perin Pohjois-Amerikassa ja Euroopassa 18. joulukuuta 2013 ja seuraavana päivänä Japanissa. Peli on ladattavissa Nintendo eShopissa. NES Remixistä julkaistiin 24. huhtikuuta 2014 jatko-osa, NES Remix 2. == Pelaaminen == Peli sisältää useita erilaisia haasteita, jotka on tehty NES:in vanhojen klassikkopelien pohjalta. Haasteita voivat olla esimerkiksi vihollisten tuhoaminen tai esineiden kerääminen. Kaikki haasteet pitää suorittaa ajassa. Pelejä on muokattu erilaisiksi alkuperäisversioihin verrattuna, ja osassa myös ulkoasua on muokattu. NES Remixissä on kaikkiaan yli 200 haastetta === Pelit === *Balloon Fight *Baseball *Clu Clu Land *Donkey Kong *Donkey Kong Jr. *Donkey Kong 3 *Excitebike *Golf *Ice Climber *Mario Bros. *Pinball *Super Mario Bros. *Tennis *The Legend of Zelda *Urban Champion *Wrecking Crew ==Lähteet== == Aiheesta muualla == *Virallinen sivusto Luokka:Vuoden 2013 videopelit Luokka:Wii U -pelit Luokka:Nintendon julkaisemat videopelit
Simo Martiskainen

Simo Martiskainen (s. 2. huhtikuuta 1993) on suomalainen futsalpelaaja, joka edustaa Futsal-liigassa pelaavaa Ilves FS:ää. Hän pelaa myös jalkapalloa TPV:ssä. Martiskainen on pelannut Suomen futsalmaajoukkueessa neljä ottelua. Hän on edustanut Ilvestä vuodesta 2012 ja voittanut kahdesti Suomen mestaruuden. Martiskainen teki maajoukkuedebyyttinsä alkuvuodesta 2014. Jalkapallossa hänen pelipaikkansa on keskikenttäpelaaja. == Lähteet == * http://www.transfermarkt.co.uk/en/simo-martiskainen/profil/spieler_277257.html * http://www.palloliitto.fi/maajoukkueet/futsalmaajoukkue/pelaajat/simo- martiskainen * http://www.ilvesfs.fi/joukkue.php?pelaaja_id=45 Luokka:Suomalaiset futsalpelaajat Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Järjestyshäiriön diskografia

Tämä artikkeli on suomalaisen rock-popyhtye Järjestyshäiriön diskografiasta. == Albumit == Nimi Julkaisutiedot Lista Myynti Albumilista Tuhlatut päivät, valvotut yöt *Julkaistu: 23. helmikuuta 2005 *Formaatti: CD *Levy-yhtiö: Spinefarm Records – – Takapihojen rocktähdet *Julkaistu: 15. marraskuuta 2006 *Formaatti: CD / Digitaalinen *Levy-yhtiö: Levy-yhtiö – – Takapihojen rocktähdet+ *Julkaistu: Syksy 2007 *Formaatti: USB *Levy-yhtiö: Levy-yhtiö Lopullinen ratkaisu *Julkaistu: 20. toukokuuta 2009 *Formaatti: CD / Digitaalinen *Levy-yhtiö: Warner Music Finland – – Yöjuttu *Julkaistu: 20. helmikuuta 2015 *Formaatti: CD / Digitaalinen *Levy-yhtiö: Warner Music Finland – – == EP:t == Nimi Julkaisutiedot Lista Myynti Singlelista Kunnes toisin todistetaan *Julkaistu: 2004 *Formaatti: CD *Levy-yhtiö: Stay Free Underground #9 – == Singlet == Vuosi Single Latauslista Singlelista Radiolista Albumi 2004 ”Levoton” – – – Tuhlatut päivät, valvotut yöt 2005 ”John Doe” – 18 – 2006 ”Lähiön lapset” – 17 – Takapihojen rocktähdet ”Tahtoisin” – – – 2007 ”Jos et mua saa” 2 12 – 2009 ”Karkuri” 1 1 – Lopullinen ratkaisu ”Täynnä voimaa” 13 16 – ”Muuri” – – – 2014 ”Rantakatu” – – 48 Yöjuttu 2015 ”Särkyneiden sydänten kulmilla” – – 83 ”Sydän palaa hiljaa” – – – == Musiikkivideot == * Tahtoisin (2006) * Karkuri (2009 – ohj. Jesse Hietanen) * Rantakatu (2014) * Särkyneiden sydänten kulmilla (2015) == Lähteet == Luokka:Diskografiat
Move (Little Mixin kappale)

Move on brittiläisen tyttöbändi Little Mixin kappale. Se julkaistiin heidän toisen, Salute-studioalbumin johdantosinglenä. Kappaleen sanoitti yhtyeen jäsenet Maegan Cottonen ja Nathan Duvallin kanssa. Tuotannosta vastasi Duvall. Single sai ensimmäisen airplaysoittonsa Britanniassa 23. syyskuuta 2013 ja se julkaistiin digitaalisesti ladattavana 3. marraskuuta 2013, viikkoa ennen Saluten julkaisua kyseisessä valtiossa. Soinnullisesti kappale siirtyy pois Little Mixin aiemmasta musiikkityylistä. Single oli ennakkotilattavissa ITunesista samana päivänä kun se koki ensimmäisen radiosoittonsa, mutta ilman virallista singlen kansikuvaa. ==Lähteet== Luokka:Vuoden 2013 kappaleet Luokka:Brittiläiset musiikkikappaleet
Meren kasvojen edessä (vuoden 1967 elokuva)

Meren kasvojen edessä (Inför havets anlete) on Yleisradion tuottama ruotsinkielinen televisioelokuva vuodelta 1967. Sen käsikirjoitti Benedict Zilliacus suomenruotsalaisen Arvid Mörnen samannimisen romaanin pohjalta. Ohjaajana toimi Åke Lindman. Elokuva kuvattiin etupäässä Turun ulkosaariston Jungfruskärissä Houtskarin lähellä.Meren kasvojen edessä, Katso 35/1967. Viitattu 26.4.2014. ==Juoni== 1800-luvun alkuun sijoittuvassa tarinassa neljä turkulaisylioppilasta seikkailee ulkosaaristossa, ja yksi heistä päättää jäädä koko kesäksi kokeakseen saaristolaiselämää. Hän ihastuu saarelaistyttöön ja joutuu ikävien rikostapahtumien todistajaksi. ==Rooleissa== ==Lähteet== ==Aiheesta muualla== *Elokuva katsottavissa Yle Areenassa Luokka:Suomalaiset televisioelokuvat Luokka:Vuoden 1967 suomalaiset elokuvat Luokka:Åke Lindmanin ohjaamat elokuvat Luokka:Suomalaiset romaaneihin perustuvat elokuvat
Lumottu tie (elokuva)

Lumottu tie (Den förtrollade vägen) on Yleisradion tuottama ruotsinkielinen televisioelokuva vuodelta 1986. Sen käsikirjoitti Benedict Zilliacus suomenruotsalaisen Oscar Parlandin samannimisen romaanin (1953) pohjalta. Tarinassa varhaislapsuuttaan muisteleva Parland esiintyy elokuvassa itsekin kertojana. Ohjaajana toimi Åke Lindman, joka ohjasi myös elokuvan jatko-osan Härän vuosi (1989). ==Juoni== Nelivuotias Riki asuu perheineen Karjalankannaksella, ja järven takana Saarelassa asuu heidän sukulaisiaan, joita perhe usein tapaa. Ihmispaljoudesta hämmentynyt Riki juttelee sukujuhlissa mieluummin kuvittelemiensa eläinhahmojen kanssa. Riki ja isoveli Bernt ihastuvat Saarelassa asuviin sukulaistyttöihin Ninaan ja Katinkaan, mutta joutuvat pettymään., Tiivistelmä. ==Rooleissa== ==Vastaanotto== Lumottu tie esitettiin alun perin kahdessa osassa. Helsingin Sanomien Kristiina Yli- Kovero luonnehti elokuvaa uskomattoman kauniiksi lapsuusmuisteloksi ja Marcus Hietasta pääroolissaan täydelliseksi: ”Lumotun tien katsoo henkeään pidätellen, siitä ei ole mitään pahaa sanottavaa.” == Palkinnot == Åke Lindman voitti elokuvasta parhaan ohjauksen Jussi-palkinnon vuonna 1988. ==Lähteet== == Aiheesta muualla == * Yle Areena: Lumottu tie (Den förtrollade vägen) * Lumottu tie (Den förtrollade vägen) Internet Movie Databasessa (IMDb.com) (englanniksi) * Elonet: Lumottu tie (Den förtrollade vägen) Luokka:Suomalaiset televisioelokuvat Luokka:Vuoden 1986 suomalaiset elokuvat Luokka:Åke Lindmanin ohjaamat elokuvat Luokka:Suomalaiset romaaneihin perustuvat elokuvat
Härän vuosi (elokuva)

Härän vuosi (Tjurens år) on Yleisradion tuottama ruotsinkielinen televisioelokuva vuodelta 1989. Se on jatkoa elokuvalle Lumottu tie (1986). Ne molemmat käsikirjoitti Benedict Zilliacus suomenruotsalaisen Oscar Parlandin samannimisten omaelämäkerrallisten romaanien pohjalta. Elokuvat on ohjannut Åke Lindman. Parland toimii molempien elokuvien kertojana. ==Juoni== Viisivuotias Riki asuu perheineen Viipurissa ja joutuu kohtaamaan ensimmäisen maailmansodan lapselle käsittämättömiä tapahtumia. Pojan mieli rinnastaa sodan siihen, miten talon härkä tämän tästä karkaa aitauksestaan pelottelemaan ihmisiä., Plot Summary by Markku Kuoppamäki. ==Rooleissa== ==Tuotanto== Härän vuosi kuvattiin Lumotun tien tavoin Turussa, paljolti Ruissalossa Birkan huvilalla. Talvikohtausten suhteen oli aluksi vaikeuksia, koska helmikuussa 1988 Turussa ei ollut lunta. Sitten lunta tulikin jopa liiaksi asti. Kuvaukset kestivät kolmisen viikkoa. ==Vastaanotto== Helsingin Sanomien tv-kriitikko Jukka Kajava piti Härän vuotta muutamia mielikuvitusjaksoja, lavastekömpelyyksiä ja amatööriavustajien joukkokohtauksia lukuun ottamatta onnistuneena: ”Kokonaisuus on kuitenkin komea: lämmin, inhimillinen, julma ja pelottavakin, sen maailman ja sen vaiheen mukainen, josta on kysymys.” ==Lähteet== == Aiheesta muualla == * Yle Areena: Tjurens år (ei tekstitystä suomeksi) * Luokka:Suomalaiset televisioelokuvat Luokka:Vuoden 1989 suomalaiset elokuvat Luokka:Åke Lindmanin ohjaamat elokuvat Luokka:Suomalaiset romaaneihin perustuvat elokuvat
James Craig

James Craig, Craigavonin ensimmäinen varakreivi (8. tammikuuta 1871 Belfast, Irlanti – 24. marraskuuta 1940 Glencraig, Downin kreivikunta, Pohjois- Irlanti)James Craig, 1st Viscount Craigavon Encyclopædia Britannica Online Academic Edition. Viitattu 26.4.2014. oli irlantilainen unionistipoliitikko. Hän oli yksi Ulster Unionist Partyn johtajista ja toimi vuosina 1921–1940 Pohjois-Irlannin pääministerinä. == Elämäkerta == Craig oli maanomistajan poika Downista ja ryhtyi nuorena pörssimeklariksi. Hän osallistui buurisotaan irlantilaisissa joukoissa. Vuosina 1906–1921 Craig oli parlamentissa Ulster Unionist Partyn edustajana ja hänestä tuli yksi unionistien johtajan Edward Carsonin lähimmistä miehistä.Nordisk familjebok, täydennysosa (1923), s. 179–180 Runeberg.org. Viitattu 26.4.2014. Irlannin itsehallintolaista eli home rulesta 1910-luvun alussa syntyneen katkeran kiistan aikana myös Craig kohosi unionistien näkyvien johtajien joukkoon ja osallistui Carsonin rinnalla Ulsterin vapaaehtoisjoukkojen perustamiseen, aseiden hankkimiseen sekä väliaikaisen hallituksen perustamisen suunnitteluun. Ensimmäisen maailmansodan aikana hän värväsi Ulsterista vapaaehtoisjoukkoja, joista koottiin brittiarmeijan 36. divisioona. Craig toimi vuosina 1915–1916 kyseisen divisioonan päämajoitusmestarina rintamalla ja sai everstiluutnantin arvon. Sodan jälkeen hän oli Ison-Britannian hallituksessa eläkeministeriön parlamenttisihteerinä 1919–1920 sekä amiraliteetin parlamentti- ja finanssisihteerinä 1920–1921. Vuonna 1920 säädetty Govenrment of Ireland Act -laki loi kuudesta Ulsterin kreivikunnasta muodostetulle Pohjois-Irlannille oman itsehallinnon. Craigista tuli 7. kesäkuuta 1921 Pohjois-Irlannin hallituksen ensimmäinen pääministeri, ja hän toimi tässä tehtävässä yhtäjaksoisesti kuolemaansa saakka. Noiden 19 vuoden aikana Craig johti unionistipuolueen vaaleissa voitosta voittoon. Vaalitavan palauttaminen suhteellisesta enemmistövaaliksi varmisti unionistien hallitsevan aseman parlamentissa ja paikallishallinnossa. Craigin hallituksen kokoonpanokin pysyi lähes samana kaksi vuosikymmentä.Mike Cronin: A History of Ireland, s. 209. Palgrave 2001. Hallitus allekirjoitti vuonna 1925 Irlannin vapaavaltion sekä Ison-Britannian kanssa sopimuksen, jolla vahvistettiin Irlannin ja Pohjois- Irlannin välisen rajan pysyvyys. Se myös muun muassa uudisti koulutus- ja oikeusjärjestelmää sekä kansallisti tieliikenteen. Se ei kuitenkaan onnistunut estämään katolisten nationalistien vieraantumista Pohjois-Irlannin hallinnosta. Craigille myönnettiin 1918 baronetin ja 1927 varakreivin arvo. ==Lähteet== Luokka:Pohjois-Irlannin pääministerit Luokka:Brittiläisten puolueiden puheenjohtajat Luokka:Vuonna 1871 syntyneet Luokka:Vuonna 1940 kuolleet
Draxin voimalaitos

Drax power station on Drax Power Limitedin omistama hiilivoimala North Yorkshiressa Yhdistyneessä kuningaskunnassa. Sen tuotantokapasiteetti on noin 4 000 megawattia, mikä on noin 7 prosenttia maan sähkön tarpeesta. Voimala työllistää 560 henkeä. Voimalaitosyhtiö sai Euroopan komissiolta 300 miljoonaa euroa rahoitusta uuteen hiilidioksidin talteenottoa hyödyntävään voimalarakennukseen. Drax vetäytyi hankkeesta, koska hallitus leikkasi uusiutuvan energian tukia, mikä vaikutti negatiivisesti yhtiön osakekurssiin ja investointimahdollisuuksiin. == Sähköntuotanto == Voimala käyttää vuositasolla 10 miljoonaa tonnia kiinteää polttoainetta, josta 1,3 miljoonaa tonnia on biomassaa. Kuusi 72 metriä korkeaahttps://www.gov.uk/government/uploads/system/uploads/attachment_data/file/439759/Site_Plans.pdf höyrykattilaa tuottaa sivutuotteena vuodessa noin 46 000 tonnia tuhkaa. Valmistuvasta tuhkasta 99 % myydään rakennusteollisuuden ja sementinvalmistuksen raaka-aineeksi. == Ympäristövaikutukset == Voimalan hiilidioksidipäästöt olivat 22,695 miljoonaa tonnia vuonna 2012, mikä tekee siitä kuningaskunnan suurimman yksittäisen CO2-päästöjen lähteen. Yhtä gigawattituntia kohden tuotettiin 725 tonnia hiilidioksidia. Tuhkaa tuotetaan vuosittain keskimäärin 1,5 miljoonaa tonnia. Typen oksidien päästöjen arvioidaan olevan Euroopan unionin suurimmat. == Lähteet == Luokka:North Yorkshiren rakennukset ja rakennelmat Luokka:Yhdistyneen kuningaskunnan kivihiilivoimalat
Markku Niskala

Markku Tapani Niskala (5. joulukuuta 1945 Tampere – 21. helmikuuta 2018 Helsinki)Kuolinilmoitus, Aamulehti 18.3.2018, s. B14 oli Kansainvälisen Punaisen Ristin ja Punaisen Puolikuun pääsihteeri. Hän hoiti tehtävää vuodet 2003–2008. Niskala on vuosina 1988–1992 pääsihteerinä olleen Pär Stenbäckin ohella toinen virkaan valittu suomalainen. Tampereelta kotoisin oleva Niskala meni mukaan Suomen Punaisen Ristin toimintaan vuonna 1970. Työskenneltyään muun muassa Helsingin ja Uudenmaan piirin toiminnanjohtajana, hän siirtyi vuonna 1978 järjestötoiminnan asiantuntijaksi Sambiaan ja oli 1980-luvun alussa vastaavissa tehtävissä myös Tansaniassa sekä Zimbabwessa. Vuosina 1984–1987 hän toimi Kansainvälisen Punaisen Ristin Euroopan osaston johtajana ja 1988–2003 Suomen Punaisen Ristin pääsihteerinä. Vuodesta 1992 lähtien Niskala oli myös Kansainvälisen Punaisen Ristin varainhankintakomitean puheenjohtaja. Eläkkeelle jäätyään Niskala toimi vuodet 2010–2011 Kehitysyhteistyön palvelukeskus KEPA:n puheenjohtajana. Hän on myös ollut Genevessä päämajaansa pitävän Maailman talousfoorumin jäsen. Markku-liitto valitsi vuonna 2004 Niskalan kahdeksanneksi vuoden Markuksi. == Lähteet == == Aiheesta muualla == *Markku Niskalan muistokirjoitus Helsingin Sanomissa Luokka:Suomalaiset järjestöjohtajat Luokka:Yhteiskunnalliset vaikuttajat Luokka:Punainen Risti Luokka:Suomen Punainen Risti Luokka:Vuonna 1945 syntyneet Luokka:Vuonna 2018 kuolleet
Gullkronanselkä

Gullkronanselkä () on noin 30 kilometrin pituinen merenselkä Saaristomerellä Turunmaan saariston länsiosassa,Otavan Suuri Ensyklopedia, Hakemisto-osa 1. Otava 1982, s. 8508.Otavan suuri ensyklopedia, Osa 9 (sukunimi–turbiini), s. 6642. ISBN 951-1-06892-X lähellä Gullkronan saarta. Alue kuuluu Paraisten ja Kemiönsaaren kuntiin. Se muodostaa luontorajan Turunmaan läntisen ja itäisen osan välillä. == Lähteet == Luokka:Saaristomeri Luokka:Paraisten luonto Luokka:Kemiönsaaren luonto
Myöhäinen tapaaminen

Myöhäinen tapaaminen on Yle TV2:n tuottama televisionäytelmä, joka sai ensiesityksensä tammikuussa 1968. Sen on kirjoittanut Sirkka-Anneli Martikainen ja ohjannut Eila Arjoma. Nuoruuden sydänystävät Lydia ja Ernest tapaavat uudelleen noin 80 vuoden iässä, ollessaan kumpikin viemässä kukkia puolisoidensa haudalle. Tapaaminen päättyy unenomaiseen yölliseen kohtaukseen puistossa, ja hetken elätelty toive yhteisestä vanhuudesta kariutuu.Myöhäinen tapaaminen, TV1 21.45, Apu 29/1968. Viitattu 27.4.2014. ==Rooleissa== ==Lähteet== Luokka:Suomalaiset televisioelokuvat Luokka:Suomalaiset näytelmiin perustuvat elokuvat Luokka:Vuoden 1968 suomalaiset elokuvat Luokka:Yle TV2:n televisio-ohjelmat
Mikko Heikura

Mikko Heikura (19. marraskuuta 1825Nurmeksen seurakunnan syntyneiden ja kastettujen luettelot 1814–1834 Kansallisarkiston digitaaliarkisto. Nurmes – 16. joulukuuta 1903 Nurmeksen Hevoslahti) oli suomalainen maanviljelijä ja moninkertainen valtiopäivämies. Heikuran vanhemmat olivat talollinen Mikko Heikura ja Maria Mustonen ja puoliso Anna Mustonen (k. 1921). Heikura edusti talonpoikaissäätyä valtiopäivillä 1863, 1872, 1882, 1885, 1888, 1891 ja 1894. Hän vastusti valtiopäivillä viinanpolttoa kotitarpeisiin, mutta tuki suomenkielisten koulujen asiaa, painovapautta ja 1890-luvulla nuorsuomalaisiin liityttyään myös naisten oikeuksia. Heikura teki yhdessä toisten valtiopäivämiesten kanssa valtiopäiväaloitteet Pielisjoen kanavien sekä Joensuusta pohjoiseen ulottuvan rautatieyhteyden rakentamisesta. Rautatiealoitetta ei hyväksytty, mutta myöhemmin Nurmekseen rakennettiin rata. Hän toimi useissa valiokunnissa, samoin kuin kotikuntansa Nurmeksen kuntakokouksen puheenjohtajana ja kunnallislautakunnan esimiehenä. Heikura kuului vuoden 1899 suureen lähetystöön Nurmeksen edustajana. Hän oli lähetystön vanhin jäsen.Päiviö Tommila: Suuri adressi, s. 181, 187, 309. WSOY, 1999. == Lähteet == ==Aiheesta muualla== * Heikurasta Nurmeksen sivuilla (Viitattu 27.4.2014) * Muistiperinnettä Väinö Hämäläisen tallentamana. Juttuja valtiopäivämies Mikko Heikurasta. Ylä-Karjala -lehti, 3.11.1988, s. 5. Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Nuorsuomalaiset poliitikot Luokka:Vuonna 1825 syntyneet Luokka:Vuonna 1903 kuolleet